	SAŽETAK KARAKTERISTIKA LIJEKA



1. NAZIV VETERINARSKOG LIJEKA

          Intermectin, 10 mg/ml, rastvor za injekciju za goveda, ovce i svinje


2. KVALITATIVNI I KVANTITATIVNI SASTAV

1 ml rastvora za injekciju sadrži:

Aktivna supstanca:
Ivermektin                                          10 mg

Za spisak svih ekscipijenasa, pogledati dio 6.1.


3.  FARMACEUTSKI OBLIK

Rastvor za injekciju


4. 	KLINIČKI PODACI

4.1. 	Ciljne vrste životinja

          Goveda, ovce i svinje

4.2. 	Indikacije za upotrebu, za svaku ciljnu vrstu

Goveda:

Želudačno- crijevne nematode: Ostertagia ostertagi (odrasli oblici, larveni stadijumi L3, L4, inhibirane larve), Ostertagia lyrata (odrasli oblici, L4), Haemonchus placei (odrasli oblici, L3, L4), Mecistocirrus digitatus (odrasli oblici), Trichostrongylus axei (odrasli oblici, L4), T. colubriformis (odrasli oblici, L4), Cooperia oncophora (odrasli oblici, L4), C. punctata (odrasli oblici, L4), C. pectinata (odrasli oblici, L4), Cooperia spp. (L3), Oesophagostomum radiatum (odrasli oblici, L3, L4), Nematodirus helvetianus (odrasli oblici), N. spathiger (odrasli oblici), Strongyloides papillosus (odrasli oblici), Bunostomum phlebotomum (odrasli oblici, L3, L4), Toxocara vitulorum (odrasli oblici).

Plućne nematode: Dictyocaulus viviparus (odrasli oblici, L4 i inhibirane larve).

Očne nematode: Thelazia spp. (odrasli oblici).

Ostale nematode: Parafilaria bovicola.

Štrkljevi: Hypoderma bovis, H. lineatum, Dermatobia hominis.

Muve: Chrysomyia bezzania.

Vaši: Linognathus vituli, Haematopinus eurysternus, Solenopotes capillatus.

Šugarci: Psoroptes ovis, Sarcoptes scabiei var. bovis, Chorioptes bovis.

Krpelji: Boophilus microplus, B. decoloratus, Ornitodoros savignyi.
Trajanje dejstva: Primjena lijeka u preporučenoj dozi od 0,2 mg ivermektina po 1 kg tjelesne mase efikasan je protiv infekcije nematodama Ostertagia spp. i Cooperia spp. u trajanju od najmanje 7 dana nakon tretmana i Dictyocaulus viviparus najmanje 14 dana nakon primjene.

Ovce:

Želudačno- crijevne nematode: Ostertagia circumcincta (odrasli oblici, larveni stadijumi L3, L4, inhibirane larve), Ostertagia trifurcata (odrasli oblici, L4), Haemonchus contortus (odrasli oblici, L3, L4), Trichostrongylus axei (odrasli oblici), T. colubriformis (odrasli oblici, L3, L4), T. vitrinus (odrasli oblici), Cooperia curticei (odrasli oblici, L4), Oesophagostomum columbianum (odrasli oblici, L3, L4), O. venulosum (odrasli oblici), Chabertia ovina (odrasli oblici, L3, L4), Trichuris ovis (odrasli oblici), Nematodirus filicollis (odrasli oblici, L4), N. spathiger (L3, L4), Strongyloides papillosus (L3, L4), Gaigeria pachyscelis.

Plućne nematode: Dictyocaulus filaria (odrasli oblici, L3, L4), Protostrongylus rufescens (odrasli oblici).

Štrkljevi: Oestrus ovis (svi larveni stadijumi).

Šugarci: Psoroptes communis var. ovis, Sarcoptes scabiei, Psorergates.

Svinje:

Želudačno- crijevne nematode: Ascaris suum (odrasli oblici, larveni stadijumi L4), Hyostrongylus rubidus (odrasli oblici, L4), Oesophagostomum spp. (odrasli oblici, L4), Strongyloides ransomi (odrasli oblici), Trichuris suis(odrasli oblici). 

Plućne nematode: Metastrongylus spp. (odrasli oblici).

Bubrežne nematode: Stephanurus dentatus (odrasli oblici, L4).

Vaši: Haematopinus suis.

Šugarci: Sarcoptes scabiei var. suis.

4.3. 	Kontraindikacije

          Nema.

4.4. 	Posebna upozorenja za svaku ciljnu vrstu

Režim tretiranja u područjima u kojima se javlja hipodermoza:
Ovaj lijek je veoma efikasan protiv svih stadijuma goveđih štrkljeva, ali je važno  pravilno odabrati vrijeme primjene lijeka. Odrasli insekti Hypoderma su najaktivniji tokom ljeta, ali mogu biti aktivne i tokom poznog ljeta i jeseni. Za postizanje optimalnih rezultata, goveda treba tretirati odmah poslije sezone odraslih štrkljeva.

Kao i nakon primjene drugih ljekova za liječenje hipodermoze, destrukcija larve Hypoderma može da izazove neželjene reakcije kod domaćina, prije svega kada se nalaze u vitalnim djelovima tijela goveda, naročito u periodu od decembra do marta. Uništavanje larvi Hypoderma lineatum koje se nalaze u submukoznom tkivu jednjaka može da izazove nadun. Uništavanje larvi H. bovis može da dovede do otežanog kretanja ili paralize. Kako bi se ovo izbjeglo, goveda treba tretirati prije ili nakon prisustva ovih larvi u vitalnim djelovima tijela. 

U cilju sprečavanja razvoja rezistencije koja može dovesti do smanjenja ili izostanka efikasnosti terapije, treba izbjegavati:
- suviše čestu i ponavljanu upotrebu antihelmintika iste grupe, tokom dužeg vremenskog perioda
- subdoziranje, koje može biti posljedica pogrešno procijenjene tjelesne mase, pogrešne  primjene veterinarskog lijeka ili upotrebe nekalibrisanog dozera.

Kliničke slučajeve sumnje na pojavu rezistencije na antihelmintike treba potvrditi odgovarajućim testovima (npr. test redukcije broja jaja u fecesu - engl. Faecal Egg Count Reduction Test). Ako rezultati ispitivanja jasno ukazuju na rezistenciju na određeni antihelmintik, treba primijeniti antihelmintik druge farmakološke grupe, odnosno sa drugačijim mehanizmom dejstva.

S obzirom da su u Evropskoj uniji prijavljeni slučajevi rezistencije na makrociklične laktone (uključujući avermektine, ivermektin) kod Teladorsagia spp. kod ovaca i Cooperia sp. kod goveda, primjena ovog leka treba da se zasniva na lokalnim epidemiološkim podacima (regionalno i na nivou farme) o osjetljivosti nematoda i preporukama za dalje sprječavanje razvoja rezistencije na antihelmintike. 

4.5. 	Posebne mjere opreza pri upotrebi lijeka:

Posebne mjere opreza prilikom upotrebe lijeka kod životinja

Ovaj lijek se ne daje intravenski ili intramuskularno. 

Avermektini ponekad mogu da izazovu simptome intolerancije kod vrsta životinja za koje nisu indikovani. Opisani su slučajevi intolerancije sa fatalnim ishodom kod pasa, prije svega kod rasa koli i staroengleski ovčar (bobtail), srodnih rasa i mješanaca ovih rasa pasa, kao i kod kornjača.

Posebna upozorenja za lica koja primjenjuju veterinarski lijek na životinjama

Pri rukovanju lijekom ne jesti i ne piti. Poslije upotrebe lijeka oprati ruke. Izbjegavati kontakt lijeka sa kožom i očima. U slučaju kontakta sa lijekom, zahvaćeno područje treba isprati velikom količinom vode.
Voditi računa da ne dođe do samoubrizgavanja; lijek može izazvati lokalnu iritaciju i/ili bol na injekcionom mjestu. 

4.6. 	Neželjena dejstva (učestalost i ozbiljnost)

Veoma rijetko, moguć je razvoj alergijskih i anafilaktičkih reakcija. Ove reakcije mogu biti praćene neurološkim simptomima, kao što su ataksija, konvulzije i/ili tremor.

Učestalost neželjenih dejstava je definisana na sljedeći način:
- vrlo česta (kod više od 1 od 10 tretiranih životinja pokazuje neželjenu reakciju)
- česta (više od 1 ali manje od 10 životinja od 100 tretiranih životinja)
- povremena (više od 1 ali manje od 10 životinja od 1.000 tretiranih životinja)
- rijetka (više od 1 ali manje od 10 životinja od 10.000 tretiranih životinja)
- veoma rijetka (kod manje od 1 od 10.000 tretiranih životinja, uključujući izolovane slučajeve)

4.7. 	Upotreba tokom graviditeta, laktacije i nošenja jaja

Lijek se ne koristi kod steonih krava i junica namijenjenih za proizvodnju mlijeka za ishranu ljudi, najmanje 60 dana prije teljenja.
Lijek se ne koristi kod krava i ovaca u laktaciji čije se mlijeko koristi u ishrani ljudi.

4.8. 	Interakcije sa drugim ljekovima i druge vrste interakcija

           Nisu poznate.

4.9. 	Doziranje i način primjene


Goveda
Lijek se aplikuje isključivo subkutano, jednokratno, u dozi od 0.2 mg ivermektina po kilogramu tjelesne mase (odgovara dozi od 1 ml na 50 kg t.m.) 
Aplikuje se potkožno ispred ili iza ramena.

Ovce
Primjena isključivo subkutano, jednokratno, u dozi od 0.2 mg ivermektina po kilogramu tjelesne mase (odgovara dozi od 0.5 ml na 25 kg t.m.) 
Aplikuje se potkožno u kožni nabor iza ramena.

Svinje
Lijek se aplikuje subkutano u vrat, u jednokratnoj dozi od 0.3 mg ivermektina po kilogramu tjelesne mase (ekvivalentno 1 ml na 33 kg t.m.).

Da bi se lijek pravilno dozirao, treba što tačnije odrijediti tjelesnu masu životinje.
Ukoliko se životinje tretiraju grupno, a ne individualno, potrebno je formirati grupe prema njihovoj tjelesnoj masi i odrediti doze za svaku grupu, da bi se izbjeglo potencijalno subdoziranje ili predoziranje lijeka. 

4.10.  Predoziranje (simptomi, hitne mjere koje treba preduzeti, antidoti), ako je neophodno

Toksičnost ivermektina je niska; čak i ako je prekoračena preporučena doza, pojava intoksikacije je malo vjerovatna. Ne postoji specifičan antidot.

4.11.  Karenca

Meso i iznutrice:
Goveda:                  49 dana
Ovce:                      63 dana
Svinje:                    28 dana

Mlijeko:
Lijek se ne koristi kod steonih krava i junica namijenjenih za proizvodnju mlijeka za ishranu ljudi, najmanje 60 dana prije teljenja.
Lijek se ne koristi kod krava i ovaca u laktaciji čije se mlijeko koristi u ishrani ljudi.


5. 	FARMAKOLOŠKI PODACI

Farmakoterapijska grupa: Anthelmintici; antiparazitici.
ATCvet kod: QP54AA01

5.1. 	Farmakodinamski podaci

Ivermektin pripada klasi makrocikličkih laktona. Ovi endektocidi imaju jedinstveni način djelovanja. Molekuli ove klase vezuju se selektivno i sa visokim afinitetom za glutamat-  zavisne hloridne kanale koji se nalaze u nervnim i mišićnim ćelijama beskičmenjaka. To dovodi do povećanja propustljivosti ćelijske membrane za hloridne jone sa pratećom hiperpolarizacijom nervnih i mišićnih ćelija, što rezultira paralizom i uginućem parazita.  Molekuli ove klase mogu da djeluju i na druge ligand-zavisne hloridne kanale, poput onih koje reguliše neurotransmiter gama-aminobuterna kiselina (GABA).

Bezbjednost molekula ove klase za sisare se zasniva na činjenici da sisari nemaju glutamat-zavisne hloridne kanale, da makrociklični laktoni imaju slab afinitet za druge ligand zavisne hloridne kanale, kao i to da teško prolaze krvno-moždanu barijeru.


5.2. 	Farmakokinetički podaci

Goveda
Nakon primjene doze od 0,2 mg ivermektina na 1 kg t.m., maksimalna koncentracija u plazmi (Cmax) od 35-50 ng/ml se dostiže za oko 2 dana, a poluvrijeme eliminacije iz plazme je 2,8 dana. Ivermektin se uglavnom transportuje u plazmi (oko 80%). Distribucija između plazme i krvnih ćelija ostaje relativno konstantna.

Ovce
Nakon primjene doze od 0,3 mg ivermektina na 1 kg t.m., maksimalna koncentracija od 16 ng/ml se postiže u roku od jedan dan.

Svinje
U ispitivanjima u kojima je primenjena doza od 0,2 mg ivermektina na 1 kg t.m,, koncentracija u plazmi od 10-20 ng/ml se dostiže za oko 2 dana, a prosečno poluvrijeme eliminacije je iznosilo 0,5 dana.


6. 	FARMACEUTSKI PODACI

6.1. 	Lista pomoćnih supstanci (ekscipijenasa)

Glicerol formal
Propilen glikol

6.2. 	Inkompatibilnosti

Ne miješati sa drugim veterinarskim ljekovima.

6.3.	Rok upotrebe

Rok upotrebe: 3 godine
Rok upotrebe nakon prvog otvaranja unutrašnjeg pakovanja: 28 dana, na temperaturi do 25°C.

6.4. 	Posebne mjere upozorenja pri čuvanju lijeka

Lijek čuvati na temperaturi do 25°C.
Ne čuvati u frižideru ili zamrzivaču.
Čuvati u originalnom pakovanju. Zaštititi od svjetlosti.
Čuvati van vidokruga i domašaja djece.

6.5. 	Vrsta i sastav pakovanja

Unutrašnje pakovanje:
Bočica od bezbojnog stakla (tip II) sa 50 ml rastvora za injekciju, zatvorena sa čepom od bromobutil gume i aluminijumskom kapicom.
[bookmark: _GoBack]Bočica od bezbojnog stakla (tip II) sa 100 ml rastvora za injekciju, zatvorena sa čepom od bromobutil gume i aluminijumskom kapicom.

Spoljašnje pakovanje:
Složiva kartonska kutija u kojoj se nalazi 1 bočica sa 50 ml rastvora za injekciju i Uputstvo za lijek.
Složiva kartonska kutija u kojoj se nalazi 1 bočica sa 100 ml rastvora za injekciju i Uputstvo za lijek.


6.6. 	Posebne mjere opreza pri odlaganju neupotrebljenog lijeka ili otpadnih materijala dobijenih upotrebom lijeka

Neiskorišćeni lijek ili otpadni materijal nastao upotrebom lijeka se uništavaju u skladu sa važećim propisima. 
Ovaj lijek ne smije dospjeti u vodotokove, jer je izrazito toksičan za ribe i druge vodene organizame.


7. 	NOSILAC DOZVOLE ZA STAVLJANJE LIJEKA U PROMET

D.O.O. "VETPROM COM" ROŽAJE
Ibarska 8 
Rožaje, Crna Gora 
	

8. 	BROJ DOZVOLE ZA STAVLJANJE LIJEKA U PROMET

	Intermectin, rastvor za injekciju, 10mg/ml, bočica, staklena, 1x50ml: 2040/22/58 – 6819
Intermectin, rastvor za injekciju, 10mg/ml, bočica, staklena, 1x100ml: 2040/23/58 - 8201


9. 	DATUM PRVE DOZVOLE/OBNOVE DOZVOLE ZA STAVLJANJE LIJEKA U PROMET

	Intermectin, rastvor za injekciju, 10mg/ml, bočica, staklena, 1x50ml: 03.11.2022. godine
Intermectin, rastvor za injekciju, 10mg/ml, bočica, staklena, 1x100ml: 28.07.2023. godine


10. 	DATUM REVIZIJE TEKSTA 

	28.07.2023. godine


OGRANIČENJA PRODAJE, DISTRIBUCIJE I/ILI UPOTREBE LIJEKA

Lijek se može izdavati samo na veterinarski recept.

